[{"text_idx": "#000000", "text": "C\u0302inoj kun eksterordinara kapablo en diversaj partoj de la mondo"}, {"text_idx": "#000002", "text": "Blindula karateisto Guo Daosen: C\u0302indevena au\u0306straliano Guo Daosen farig\u0302is blinda pro malsano en la ag\u0302o de 15 jaroj. Dum blinduloj kutime bezonas helpon de aliaj por trovi vojon, Guo malgrau\u0306 sia malavantag\u0302o komencis praktiki karateon. Neimageble, ke sen vidkapablo li ig\u0302is sportisto kun alta nivelo \"nigra zono\" post diligenta ekzercado. Li povas lokalizi la kontrau\u0306ulon kaj konjekti lian baldau\u0306an movon lau\u0306 lia sono. En la Monda Lukt-karatea C\u0302ampionado en la jaro 2006, Guo venkis 41 rivalojn kun vidpovo, kaj akiris la bronzan medalon de brun-zona nivelo de viroj. Post tio li farig\u0302is idolo de junaj au\u0306straliaj blinduloj."}, {"text_idx": "#000003", "text": "Geedzoj Zhou Bingye kaj Huang Yanlian faras palacajn lanternojn por kolekti mondonacon: C\u0302indevena singapura paro Zhou Bingye kaj Huang Yanlian povas fari lanternojn, kiuj antau\u0306e estis uzataj en la imperiestra palaco. G\u0302ia c\u0302efa framo estas el maldika ligno kaj kovrita de silkgazo kaj vitro kun desegnaj\u0302o. G\u0302i estas unu el metiartaj\u0302oj de koloraj c\u0302inaj lanternoj. La paro faras la metiartaj\u0302ojn por kolekti mondonacon kun la celo pligrandigi la hospitalon Kwong Wai Shiu kaj plibonigi la kondic\u0302ojn de pacientaj c\u0302ambroj. En la pasintaj tri jaroj preskau\u0306 20 volontuloj alig\u0302is al ili, kaj en c\u0302iu semajnfino ili venas al la hospitalo kaj faras la palacajn lanternojn. La administra sekretario de la hospitalo rimarkigis, ke en la antau\u0306lasta jaro la hospitalo ricevis pli ol 200 mil singapurajn dolarojn el la vendado de la lanternoj, kaj lastjare la mondonaco kreskis g\u0302is 500 mil singapuraj dolaroj; c\u0302i-jare la hospitalo ricevos vers\u0302ajne 600 mil singapurajn dolarojn."}, {"text_idx": "#000004", "text": "Surkorpa baleto ludata de geedzoj Wu Zhengdan kaj Wei Baohua: La geedzoj Wu Zhengdan kaj Wei Baohua bone kunfandas c\u0302inan akrobaton kun okcidenta baleto per la ludo \"surkorpa baleto\". Aktorino dancas sur la kapo kaj s\u0302ultroj de la aktoro anstatau\u0306 sur la sceneja planko. Ilia trejnado estas ekstreme kruela, kaj ilia elstara lerteco superas aliajn artojn. La danco profunde tus\u0302as la spektantojn. Dum la monda turneo de \"Kulturo de C\u0302inio kaj Festivalo de Printempo\" ilia ludo estis multe s\u0302atata."}, {"text_idx": "#000005", "text": "Ilia kapablo povas ne nur efektivigi ilian propran valoron, sed ankau\u0306 esti platformo de kulturaj inters\u0302ang\u0302oj."}, {"text_idx": "#000006", "text": "(Redaktoroj: Liu Sigong kaj Liu Zijia)"}]